ZAPISNIK

30. sjednice Vijeća Mjesnog odbora Trnovčica,

održane 27. studenoga 2023.

u prostorijama mjesne samouprave Trnovčica, Trnovčica 2a

s početkom u 18,00 sati
NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik Vijeća konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 30. sjednicu Vijeća Mjesnog odbora Trnovčica (u daljnjem tekstu: Vijeće).


Bez rasprave,  jednoglasno Vijeće prihvaća tekst zapisnika 29. sjednice Vijeća, održane 30. listopada 2023., bez izmjena.

Na prijedlog predsjednika, Vijeće izbacuje točku 1 i 2 dnevnog reda, a dodaje nove točke, pa Vijeće jednoglasno prihvaća i utvrđuje
DNEVNI RED

1. Prijedlog za uređivanje nogostupa s istočne strane ulice Trnovčica – donošenje zaključka;
2. Prijedlog za uklanjanje spremnika za papir  – donošenje zaključka;
3. Zahtjev za povremeno korištenje prostora mjesne samouprave, Trnovčica 2a – HDZ - donošenje zaključka;
4. Zahtjev za jednokratno korištenje prostora mjesne samouprave, Trnovčica 2a – Udruga umirovljenika „Gornja Dubrava-Podružnica Trnovčica“ - donošenje zaključka;

5. Prijedlog za postavljanje ploče „zabrana uvođenja životinja“– donošenje zaključka;
6. Prijedlog za osobu domara u objektu mjesne samouprave – donošenje zaključka;
7. Pitanja, prijedlozi i odgovori.

Ad 1.
Prijedlog za uređivanje nogostupa s istočne strane ulice Trnovčica
Predsjednik Vijeća usmeno informira članove Vijeća o predmetu rasprave navodeći kako je gospođa Brunela Marija Rajilić uputila podnesak na tijela Grada Zagreba da se izvrši rekonstrukcija nogostupa se istočne strane ulice Trnovčica posebno navodeći dio ulice Trnovčica koji se spaja s ulicama II. Retkošica, Retkošica, Rafe Barišića, Redovka, Ravnjanska, sve do ulice Krotovica, odnosno da se na navedenom nogostupu osigura neometano sigurno korištenje od strane građana s obzirom da je isti nogostup u dosta lošem stanju s puno neravnina i rupa što predstavlja znatan problem u kretanju za najranjivije skupine našeg društva, posebice starije osobe i djecu. Svi članovi Vijeća, nakon provedene rasprave, zajednički konstatiraju kako je potrebno zatražiti obnovu, odnosno presvlačenje novim slojem asfalta svih nogostupa na području Mjesnog odbora Trnovčica, jer su u prosjeku u dosta lošem stanju, a u ovom trenutku se posebno ukazuje na sadržaj pritužbe prethodno navedene gospođe, kojom se traži saniranje lošeg stanje nogostupa s istočne strane ulice Trnovčica.
Vijeće jednoglasno donosi
ZAKLJUČAK

1. Vijeće Mjesnog odbora Trnovčica predlaže presvlačenje novim slojem asfalta nogostupa s istočne strane ulice Trnovčica i to u cjelokupnoj dužini ulice.
2. Gore navedeno predlaže se radi sigurnosti pješaka, obzirom na brojne neravnine i oštećenja na nogostupu.

Ad 2. Prijedlog za uklanjanje spremnika za papir  
Predsjednik Vijeća uvodno obrazlaže temu na način da izvješćuje Vijeće kako su stanovnici ulice Julijana Jelenića i okolnih ulica zamolili uklanjanje velikog spremnika za papir koji se nalazi na lokaciji u ulici Julijana Jelenića pored kućnog broja 1, jer svi stanovnici imaju spremnike za papir koji se redovito prazne te se stoga ukazuje od strane navedenih stanovnika kako taj veliki spremnik za papir nije potreban obzirom se oko njega konstantno nakuplja komunalni i zeleni otpad što u značajnoj mjeri nagrđuje okoliš.

Svi članovi Vijeća sudjeluju u raspravi.

Vijeće jednoglasno  donosi
ZAKLJUČAK

Predlaže se uklanjanje velikog spremnika za papir koji se nalazi u ulici Julijana Jelenića kod kućnog broja 1.
Gore navedeno predlaže se jer stanovnici tog i okolnog područja imaju svoje spremnike za papir, koji se redovno prazne, a oko spomenutog spremnika u Ulici Julijana Jelenića se gomila komunalni i zeleni otpad.
Ad 3.
Zahtjev za povremeno korištenje prostora mjesne samouprave, Trnovčica 2a – HDZ
Predsjednik Vijeća uvodno obrazlaže temu.

Svi članovi Vijeća sudjeluju u raspravi.

Vijeće jednoglasno donosi

ZAKLJUČAK

1. Vijeće Mjesnog odbora  Trnovčica odobrava povremeno korištenje prostora u objektu mjesne samouprave, Trnovčica 2a, političkoj stranci HDZ, - utorkom od 19,00 do 22,00 sata (soba 3).

2. Prostor iz točke 1. ovog Zaključka koristit će navedeni korisnik u točki 1. bez naknade.

Ad 4. Zahtjev za jednokratno korištenje prostora mjesne samouprave, Trnovčica 2a – Udruga umirovljenika „Gornja Dubrava Podružnica Trnovčica“

Predsjednik uvodno obrazlaže temu.

Svi članovi sudjeluju u raspravi.

Vijeće jednoglasno  donosi

ZAKLJUČAK

I. Vijeće Mjesnog odbora  Trnovčica odobrava jednokratno korištenje prostora u objektu mjesne samouprave, Trnovčica 2a, Udruzi umirovljenika „Gornja Dubrava Podružnica Trnovčica“ i to dana 23. prosinca 2023. godine od 14,00 do 23,00 sata - dvorana.

II. Prostor iz točke I. ovog Zaključka koristit će navedeni korisnik u točki I. bez naknade.

III. Navedeni korisnik iz točke I. obvezuje se u korištenju prostora postupati s pažnjom dobrog gospodara.

Ad 5. Prijedlog za postavljanje ploče „zabrana uvođenja životinja“
Predsjednik Vijeća uvodno navodi kako je ploča kojom se označavala zabrana uvođenja životinja u dvorište i na sportsko igralište Osnovne škole „Antuna Branka Šimića“, potrgana od strane nepoznatog počinitelja te stoga predlaže nakon provedenih konzultacija sa svim članovima Vijeća da se navedene ploče postave na sve ulaze oko dvorišta i sportskog igrališta Osnovne škole „Antuna Branka Šimića“ u Trnovčici.
Svi članovi Vijeća sudjeluju u raspravi i slažu se s prethodno navedenim prijedlogom, jer se na takav način štiti sigurnost školske djece koja koriste navedene prostore oko škole za vrijeme nastave, prije i nakon nastave. Naime, ukoliko se ne istaknu ploče kojima se zabranjuje ulazak životinja na školsko dvorište i sportsko igralište utoliko se školska djeca pojačano izlažu riziku od napada životinja, posebice pasa koje njihovi neodgovorni vlasnici puštaju na školske prostore bez povodca i bez zaštitnih brnjica.
Vijeće jednoglasno donosi
ZAKLJUČAK
            Vijeće Mjesnog odbora Trnovčica predlaže ponovno postavljanje ploče kojom se zabranjuje uvođenje životinja u dvorište i na sportsko igralište Osnovne škole „Antuna Branka Šimića“ u Trnovčici. 
Ad 6. Prijedlog za osobu domara u objektu mjesne samouprave 
Svi članovi sudjeluju u raspravi.

Vijeće jednoglasno  donosi

ZAKLJUČAK

Vijeće Mjesnog odbora Trnovčica predlaže da poslove domara u objektu mjesne samouprave Trnovčica, Trnovčica 2a u periodu od 01. siječnja 2024. do 30. lipnja 2024. i nadalje obavlja gospođa Vera Ivić.
Ad. 7. Pitanja, prijedlozi i obavijesti
Nije bilo dodatnih pitanja, prijedloga niti obavijesti te je stoga predsjednik Vijeća zaključio sjednicu.

Završeno u 18,50 sati.

KLASA: 024-08/23-003/2308
URBROJ: 251-13-11-5/009/23-2
Zagreb, 27. studenoga 2023.

Zapisničar:

Ante Maretić, potpredsjednik Vijeća

Zapisnik tehnički i administrativno obradila: Sandra Šukunda
      Predsjednik

    





                       Vijeća Mjesnog odbora Trnovčica
                                                                              








       Ivan Matić

